**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PAVEDIMO TEIKTI PLUNGĖS RAJONE KELEIVIŲ VEŽIMO VIEŠĄSIAS PASLAUGAS IR SUTARTIES SUDARYMO**

2020 m. rugsėjo 24 d. Nr. T1-198

Plungė

Vadovaudamasi Lietuvos Respublikos Vietos savivaldos įstatymo 6 straipsnio 33 punktu, 9 straipsnio 1 dalimi ir 2 dalies 1 punktu, 16 straipsnio 2 dalies 37 punktu, Lietuvos Respublikos viešųjų pirkimų įstatymo 10 straipsnio 1 dalimi, 2 dalies 2 punktu, Lietuvos Respublikos transporto veiklos pagrindų įstatymo 13 straipsniu, Lietuvos Respublikos transporto lengvatų įstatymo 5 straipsnio 8 dalimi, Plungės rajono savivaldybės taryba n u s p r e n d ž i a:

1. Pavesti savivaldybės valdomai įmonei UAB „Plungės autobusų parkas“ teikti keleivių vežimo vietinio (miesto ir priemiestinio) reguliaraus susisiekimo autobusų maršrutais Plungės rajone viešąsias paslaugas nuo 2021 m. sausio 1 d. iki 2026 m. sausio 1 d. su galimybe pratęsti viešųjų paslaugų teikimą iki 2028 m. sausio 1 d.
2. Pavesti Plungės rajono savivaldybės administracijai sudaryti vidaus sandorį su UAB „Plungės autobusų parkas“ dėl šio sprendimo 1 punkte nurodytos viešosios paslaugos teikimo.

Savivaldybės meras Audrius Klišonis