**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRo pedagoginių IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, PLUNGĖS rajono savivaldybės žlibinų kultūros centro pedagoginių pareigybių DIDŽIAUSIO LEISTINO SKAIČIAUS 2020-2021 MOKSLO METAMS patvirtinimo**

2020 m. rugsėjo 24 d. Nr. T1-183

Plungė

Vadovaudamasi Lietuvos Respublikos biudžetinių įstaigų įstatymo 4 straipsnio 3 dalies 7 punktu ir Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679, Plungės rajono savivaldybės taryba nusprendžia:

1. Patvirtinti Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, Plungės rajono savivaldybės Žlibinų kultūros centro pedagoginių pareigybių didžiausią leistiną skaičių 2020-2021 mokslo metams (įstaigos ir pareigybių skaičius – sprendimo priede).

2. Pripažinti netekusiais galios:

2.1. Plungės rajono savivaldybės tarybos 2019 m. rugsėjo 26 d. sprendimą Nr. T1-207 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, Plungės rajono savivaldybės Žlibinų kultūros centro, pedagoginių pareigybių, didžiausio leistino skaičiaus 2019-2020 mokslo metams patvirtinimo“.

2.2. Plungės rajono savivaldybės tarybos 2020 m. liepos 30 d. sprendimą Nr. T1-155 „Dėl Plungės rajono savivaldybės švietimo įstaigų pedagoginių ir nepedagoginių pareigybių, finansuojamų iš mokymo lėšų, didžiausio leistino skaičiaus 2020-2021 mokslo metams patvirtinimo.

3. Šio sprendimo nuostatos taikomos nuo 2020 m. rugsėjo 1 dienos.

Savivaldybės meras Audrius Klišonis