**PLUNGĖS RAJONO SAVIVALDYBĖS**

**TARYBA**

**SPRENDIMAS**

**Dėl PRITARIMO dalyvauti KONKURSE TEIKIANT PARAIŠKĄ 2014-2021 m.** **EUROPOS EKONOMINĖS ERDVĖS FINANSINIO MECHANIZMO PROGRAMOS „SVEIKATA“ PRIEMONEI „ADAPTUOTO IR IŠPLĖSTO JAUNIMUI PALANKIŲ SVEIKATOS PRIEŽIŪROS PASLAUGŲ (JPSPP) TEIKIMO MODELIO ĮDIEGIMAS“**

2020 m. rugsėjo 24 d. Nr. T1-186

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos finansų ministerijos ir Europos ekonominės erdvės finansinio mechanizmo komiteto 2019 m. rugsėjo 3 d. sutartimi dėl 2014–2021 metų Europos ekonominės erdvės finansinio mechanizmo programos „Sveikata“ finansavimo, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės visuomenės sveikatos biuro dalyvavimui konkurse ir teikti paraišką 2014-2021 m. Europos ekonominės erdvės finansinio mechanizmo programos „Sveikata“ priemonei „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas“ (toliau – Modelis).

2. Sutikti, kad paraiška konkursui būtų teikiama kartu su partneriais Mažeikių rajono savivaldybės visuomenės sveikatos biuru ir Tauragės rajono savivaldybės visuomenės sveikatos biuru.

3. Užtikrinti įdiegto Modelio funkcionavimą Savivaldybėje ne mažiau 5 metus po projekto užbaigimo.

4. Apmokėti netinkamas finansuoti, tačiau projektui parengti ir įgyvendinti būtinas išlaidas, kurias patirs Plungės rajono savivaldybės visuomenės sveikatos biuras ir kurių nepadengia projektui skirtas finansavimas.

5. Įgalioti Plungės rajono savivaldybės visuomenės sveikatos biuro direktorių pasirašyti su paraiškos teikimu bei įgyvendinimu susijusius dokumentus.

Savivaldybės meras Audrius Klišonis