**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NEREIKALINGU IR NETINKAMU (NEGALIMU) NAUDOTI**

2020 m. rugsėjo 24 d. Nr. T1-195

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 8 punktais ir 2 dalimi, 27 straipsnio 1 dalies 5 punktu,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 6 punktu bei atsižvelgdama į Plungės rajono savivaldybės administracijos Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros pažymą Nr. 2020-6, Plungės rajono savivaldybės taryba nusprendžia:

1. Pripažinti nereikalingu ir netinkamu (negalimu) naudoti Plungės rajono savivaldybei priklausantį nekilnojamąjį turtą (turto sąrašas – sprendimo priede).

2.  Įtraukti sprendimo 1 punkte nurodytus nekilnojamojo turto objektus į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2020 m. rugsėjo 24 d.

sprendimu Nr. T1-195

priedas

**NEKILNOJAMOJO TURTO, PRIPAŽĮSTAMO NEREIKALINGU IR NETINKAMU (NEGALIMU) NAUDOTI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Adresas ir pavadinimas** | **Žymėjimas** | **Bendras plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Babrungo g. 2-6, Plungė  Butas su rūsiu (P-1)  Pastatas – sandėlis  Pastatas – sandėlis  1/8 Kiti inžineriniai statiniai – kiemo statiniai | 1A1m 11I1ž 12I1ž | 42,62 8,00  8,00 | 6888-5000-1015:0006 6888-5000-1115 6888-5000-1126  6888-5000-1159 | 6630,00 99,00 99,00  66,00 | 6630,00 99,00 99,00  66,00 |

\_\_\_\_\_\_\_\_\_\_\_\_\_\_\_\_\_\_\_\_\_